ai4bharat/Pralekha huggingface dataset:
महिला एवं बाल विकास मंत्रालय
महिला एवं बाल विकास मंत्रालय ने अंतर्राष्ट्रीय योग दिवस 2022 के लिए काउंटडाउन कार्यक्रम का आयोजन किया
महिला एवं बाल विकास मंत्रालय ने आज 8वें अंतर्राष्ट्रीय योग दिवस के लिए काउंटडाउन कार्यक्रम का आयोजन किया। इस दिवस को मनाने का उद्देश्य ज्यादा से ज्यादा नागरिकों को अंतर्राष्ट्रीय योग दिवस, 2022 की गतिविधियों में शामिल करना है, जिससे शारीरिक और भावनात्मक कल्याण के संदर्भ में योग के लाभों का प्रचार-प्रसार किया जा सके।
डॉ. मुंजपरा महेंद्रभाई, राज्य मंत्री, महिला एवं बाल विकास मंत्रालय ने इस अवसर पर अपनी उपस्थिति दर्ज की और अपनी सक्रिय भागीदारी प्रदान की। महिला एवं बाल विकास मंत्रालय के सचिव और के अन्य अधिकारियों/कर्मचारियों ने राष्ट्रीय जन सहयोग एवं बाल विकास संस्थान , दिल्ली के परिसर में आयोजित हुए कार्यक्रम में अपनी सक्रिय भागीदारी की।
आयुष मंत्रालय द्वारा जारी किए गए सामान्य प्रोटोकॉल के मुताबिक, अधिकारियों को योगासन, कपालभाति, प्राणायाम, ध्याना, संकल्प और मेडिटेशन से परिचित कराया गया। यह कार्यक्रम "योग फॉर वेलनेस" के संदेश को मजबूती प्रदान करने और संपूर्ण स्वास्थ्य को बढ़ावा देने में अपनी भूमिका अदा करने, लोगों में योग के महत्व के बारे में बताने में का एक प्रयास था। इस महत्वपूर्ण अभियान "योग फॉर वेलनेस" की सफलतापूर्वक शुरुआत 'आजादी का अमृत महोत्सव अभियान' के एक भाग के रूप में की गई है।
रक्षा मंत्रालय
गणतंत्र दिवस परेड 2023: रक्षा अनुसंधान एवं विकास संगठन निगरानी, संचार और खतरों को बेअसर करने की झांकी दिखाएगा; स्वदेशी रूप से विकसित बख़्तरबंद लड़ाकू वाहन भी प्रदर्शित किया जाएगा
रक्षा अनुसंधान एवं विकास संगठन  अत्याधुनिक रक्षा प्रणालियों के विकास के अपने लक्ष्य को पूरा करते हुए 26 जनवरी, 2023 को कर्तव्य पथ पर गणतंत्र दिवस परेड के दौरान एक झांकी तथा एक उपकरण का प्रदर्शन करेगा। डीआरडीओ की पहली झांकी की विषय-वस्तु 'प्रभावी निगरानी, संचार और खतरों को बेअसर करने के साथ राष्ट्र को सुरक्षित करना' है। इस झांकी को चार हिस्सों में विभाजित किया गया है। पहला भाग अंडरवाटर सर्विलांस प्लेटफॉर्म प्रदर्शित कर रहा है, जिसमें पनडुब्बियों के लिए यूशस -2 जैसे सोनार, जहाजों के लिए हम्सा श्रृंखला के सोनार तथा हेलीकॉप्टर लॉन्च निगरानी के लिए कम आवृत्ति वाले डंकिंग सोनार शामिल हैं।
इस झांकी के दूसरे भाग में डी4 काउंटर ड्रोन सिस्टम को प्रदर्शित करने वाले लैंड सर्विलांस, कम्युनिकेशन और न्यूट्रलाइजिंग प्लेटफॉर्म होंगे, जो रियल टाइम सर्च, डिटेक्शन, ट्रैकिंग तथा लक्ष्यों को पूरा करने की क्षमता रखते हैं। क्विक रिएक्शन सरफेस टू एयर मिसाइल  वेपन सिस्टम, बैटरी मल्टीफंक्शन रडार  और मिसाइल लॉन्चर व्हीकल  की दो इकाइयां भी प्रदर्शित की जा रही हैं। क्यूआरएसएएम हर मौसम में कामयाब वायु-रक्षा प्रणाली है, जो सामरिक युद्ध क्षेत्र में भारतीय सेना की मशीनीकृत संपत्ति को सचल हवाई रक्षा कवर प्रदान करती है। इसके अलावा, सॉफ्टवेयर डिफाइंड रेडियो के दो संस्करण- मैनपैक तथा हैंडहेल्ड इस झांकी का हिस्सा हैं। डीआरडीओ ने सुरक्षित संचार के लिए सॉफ्टवेयर डिफाइंड रेडियो विकसित किया है।
इस झांकी के तीसरे भाग में एरियल सर्विलांस एंड कम्युनिकेशन प्लेटफॉर्म एयरबोर्न अर्ली वार्निंग एंड कंट्रोल सिस्टम  और तपस बीएच मीडियम एल्टीट्यूड लॉन्ग एंड्योरेंस  यूएवी को प्रदर्शित किया जा रहा है। एईडब्ल्यूएंडसी निगरानी, संचार और इलेक्ट्रॉनिक युद्ध क्षमताओं के साथ एक वास्तविक प्रक्रिया गुणक है। तपस बीएच रक्षा अनुसंधान एवं विकास संगठन द्वारा तीनों सेनाओं के लिए खुफिया, निगरानी, लक्ष्य प्राप्ति, ट्रैकिंग और टोही  आवश्यकताओं का समाधान प्रस्तुत करता है।
झांकी का चौथा भाग रियर है, जो डीआरडीओ की अनुसंधान गतिविधियों का विशेष प्रतिनिधित्व कर रहा है। इसमें सेमीकंडक्टर अनुसंधान और विकास सुविधा का प्रदर्शन किया गया है। रक्षा अनुसंधान एवं विकास संगठन ने इस भाग में सेमी-कंडक्टर, डिटेक्टर तथा नेक्स्टजेन सेंसर के क्षेत्र में भविष्य की तकनीकों को भी दर्शाया है।
स्वदेशी रूप से विकसित बख़्तरबंद लड़ाकू वाहन  एक मॉड्यूलर 8X8 व्हील्ड कॉम्बैट प्लेटफॉर्म है जिसे 70 टन के ट्रेलर पर ले जाया जाता है, इसका वास्तविक स्वरूप डीआरडीओ द्वारा झांकी में प्रदर्शित किया जाएगा। विभिन्न भूमिकाओं के लिए अनुकूलित, डब्ल्यूएचएपी का उपयोग पहिएदार इन्फैंट्री कॉम्बैट वाहन, सीबीआरएन वाहन, एटीजीएम वाहक और हल्के टैंक आदि के रूप में किया जा सकता है। प्रदर्शन के लिए बख़्तरबंद कार्मिक वाहक  संस्करण 30 मिमी बुर्ज, समग्र कवच और विस्फोट से बचने के नवीनतम स्वरूप के साथ एकीकृत है। यह बहुआयामी वाहन सड़क पर 100 किमी/घंटा की अधिकतम गति से पानी की बाधाओं को पार कर सकता है।
परेड के दौरान सशस्त्र बलों की टुकड़ियों द्वारा डीआरडीओ से विकसित कई और प्रणालियां भी प्रदर्शित की जाएंगी। इनमें अर्जुन एमबीटी, नाग मिसाइल सिस्टम, ब्रह्मोस मिसाइल, शॉर्ट स्पैन ब्रिज और आकाश एनजी शामिल हैं। डीआरडीओ द्वारा विकसित एईडब्ल्यूएंडसी परेड में फ्लाई पास्ट करेगा।
विज्ञान एवं प्रौद्योगिकी मंत्रालय
पृष्ठ विद्युत-चुंबकीय विज्ञान में इंस्पायर फैकल्टी फेलो के कार्य से आरएफ और माइक्रोवेव जैसे उपकरणों की मौजूदा क्षमता में वृद्धि के साथ-साथ उपग्रह संचार में सुधार हो सकता है
डॉ. देबिदास कुंडू, भारतीय प्रौद्योगिकी संस्थान, रुड़की से इंस्पायर फैकल्टी फेलो, रक्षा और अंतरिक्ष अनुसंधान के साथ-साथ उपग्रह संचार के लिए उन्नत प्रौद्योगिकी पर काम कर रहे हैं। रडार एंटीना की सुरक्षा करने वाले संरचनात्मक, मौसमरोधी बाड़े पर उनके शोध का उपयोग रक्षा और रणनीतिक क्षेत्रों में किया जा सकता है।
अपनी परियोजना में, उन्होंने दो अवशोषक डिजाइन किए हैं, जो निगरानी करने वाले रडार से छिपने की तरकीब प्रदान कर सकते हैं जबकि बाद वाला सुरक्षित संचार में भी मदद कर सकता है।
वह एक ब्रॉडबैंड रैखिक रूप से ध्रुवीकृत परावर्तक एंटीना -एक प्लानर, लो-प्रोफाइल, सर्किट बोर्ड मुद्रित एंटीना भी विकसित कर रहे हैं जिससे काफी फायदा मिल सकता है। उनके प्रस्तावित डिजाइन का उपयोग क्यूबसैट नामक छोटे व कम वजन वाले उपग्रहों में किया जा सकता है। पृथ्वी की निचली कक्षा  में क्यूबसैट का एक समूह इंटरनेट ऑफ थिंग्स  के माध्यम से दुनिया भर में कनेक्टिविटी के लिए एक समाधान दे सकता है। उनके द्वारा प्रस्तावित रिफ्लेक्ट एरे एंटीना संकेत की गोपनीयता को कम करने के लिए अलग-अलग क्यूबसैट के बीच अंतर-उपग्रह लिंक  को सक्षम करने में उपयोगी हो सकता है।
डॉ. कुंडू, विज्ञान एवं प्रौद्योगिकी विभाग, भारत सरकार के एक इंस्पायर फैकल्टी हैं और आईआईटी रुड़की में पृष्ठ विद्युत-चुंबकीय विज्ञान में काम कर रहे हैं, जो आरएफ और माइक्रोवेव डिसिप्लीन में एक उभरता हुआ क्षेत्र है, जिसका उद्देश्य पृष्ठ विद्युत-चुंबकीय विज्ञान की मदद से मौजूदा आरएपफ और माइक्रोवेव उपकरणों तथा सर्किट की क्षमताओं को बढ़ाना है। उन्होंने प्रतिबिंब-प्रसारण प्रतिक्रियाओं के ब्रॉडबैंड लक्षण वर्णन के लिए आईआईटी रुड़की में एक समानांतर प्लेट वेवगाइड मापन सुविधा स्थापित की है।
वह अपने कुछ कार्यों के लिए पेटेंट दाखिल करेंगे और अवशोषक व रैडोम पर अपने काम को आगे बढ़ाएंगे, जिनका उपयोग रक्षा और रणनीतिक क्षेत्रों में होता है। साथ ही साथ रिफ्लेक्ट ऐरे पर उनका काम है, जिसका उपयोग उपग्रह संचार में किया जा सकता है।
प्रकाशन लिंक:
https://ieeexplore.ieee.org/abstract/document/9695436]
https://ieeexplore.ieee.org/document/9462478]
https://ieeexplore.ieee.org/document/9424607 ].
विशेष जानकारी के लिए डॉ. देबीदास कुंडू से  पर संपर्क किया जा सकता है।
चित्र -1 डॉ. देबीदास के मौजूदा अनुसंधान कार्यकलाप का सुंदर चित्रण
एमजी/एएम/पीकेजे/वाईबी
(Visitor Counter : 197
स्वास्थ्य एवं परिवार कल्याण मंत्रालय
राज्यों/केंद्रशासित प्रदेशों को टीके की 22.46 करोड़ से अधिक खुराक प्रदान की गईं
राज्यों/केंद्रशासित प्रदेशों के पास अब भी टीके की 1.84 करोड़ से अधिक खुराक उपलब्ध हैं
राष्ट्रव्यापी टीकाकरण अभियान के तहत भारत सरकार राज्यों और केंद्रशासित प्रदेशों को नि:शुल्क कोविड टीके उपलब्ध कराकर उनकी मदद कर रही है। भारत सरकार राज्यों/केंद्रशासित प्रदेशों को टीकों की सीधी खरीद की सुविधा भी प्रदान कर रही है। जांच, बीमारी का पता लगाने, उपचार और कोविड उपयुक्त व्यवहार के साथ-साथ महामारी की रोकथाम और प्रबंधन के लिए टीकाकरण भारत सरकार की व्यापक रणनीति का एक अभिन्न स्तंभ है।
कोविड-19 टीकाकरण की तीसरे चरण की उदारीकृत और त्वरित रणनीति का कार्यान्वयन 1 मई 2021 से शुरू हो गया है।
रणनीति के तहत, हर महीने केन्द्रीय औषधि प्रयोगशाला  द्वारा मंजूरी प्राप्त किसी भी निर्माता के टीकों की 50 प्रतिशत खुराक भारत सरकार द्वारा खरीदी जाएगी। भारत सरकार ये खुराक राज्य सरकारों को पूरी तरह से नि:शुल्क उपलब्ध कराना जारी रखेगी जैसा कि पहले से किया जा रहा था।
भारत सरकार ने अब तक राज्यों/केंद्रशासित प्रदेशो को कोविड टीके की 22.46 करोड़ से अधिक खुराक  मुफ्त श्रेणी और राज्यों द्वारा सीधी खरीद की श्रेणी के माध्यम से प्रदान की है। इसमें से कुल खपत  20,48,04,853 खुराक  है।
राज्यों/केंद्रशासित प्रदेशों के पास अब भी टीके की 1.84 करोड़ से ज्यादा  खुराक उपलब्ध हैं, जिन्हें दिया जाना बाकी है।
इसके अलावा 3 लाख  खुराक प्रक्रियारत हैं और अगले तीन दिनों के भीतर राज्यों/केंद्रशासित प्रदेशों को दे दी जाएंगी।
प्रधानमंत्री कार्यालय
प्रधानमंत्री ने जम्मू-कश्मीर में चिकित्सा शिक्षा के नए युग की सराहना की
सरकार ने जम्मू और कश्मीर के 20 जिला सरकारी अस्पतालों में 265 डीएनबी स्नातकोत्तर मेडिकल सीटें मंजूर कीं
प्रधानमंत्री श्री नरेन्द्र मोदी ने जम्मू-कश्मीर में चिकित्सा शिक्षा के नए युग की सराहना की है। प्रधानमंत्री ने 20 जिला सरकारी अस्पतालों में 265 डीएनबी स्नातकोत्तर मेडिकल सीटें मंजूर करने के सरकारी फैसले की सराहना की और कहा कि यह जम्मू व कश्मीर में युवाओं को सशक्त बनाने एवं चिकित्सा अवसंरचना को और ज्यादा मजबूत करने की दिशा में एक महत्वपूर्ण प्रयास है।
केंद्रीय स्वास्थ्य और परिवार कल्याण मंत्री श्री मनसुख मांडविया के एक ट्वीट को साझा करते हुए प्रधानमंत्री ने ट्वीट किया;
‘यह जम्मू व कश्मीर में युवाओं को सशक्त बनाने एवं चिकित्सा अवसंरचना को और ज्यादा मजबूत करने की दिशा में एक महत्वपूर्ण प्रयास है !’
मत्स्यपालन, पशुपालन और डेयरी मंत्रालय
आईसीएआर- केंद्रीय मात्स्यिकी शिक्षा संस्थान ने अपना 15वां दीक्षांत समारोह मनाया
आईसीएआर-केंद्रीय मात्स्यिकी शिक्षा संस्थान , मुंबई,देश में मत्स्य पालन और जलकृषि के क्षेत्र में मानव संसाधन विकास करने वाला प्रमुख संगठन, ने आज अपना 15वां दीक्षांत समारोह मनाया।केंद्रीय मत्स्य पालन, पशुपालन और डेयरी मंत्री, श्री परषोत्तम रूपालाइस समारोह के मुख्य अतिथि थे।भारत सरकार के कृषि अनुसंधान और शिक्षा विभाग  के सचिव और भारतीय कृषि अनुसंधान परिषद  के महानिदेशक, डॉ. त्रिलोचन महापात्र ने इस समारोह की अध्यक्षता की।
अपने संबोधन में,श्री परषोत्तम के. रूपाला ने आईसीएआर-सीआईएफई के सभी छात्रों को आज मात्स्यिकी विज्ञान के विभिन्न विषयों में परास्नातक और डॉक्टरेट की डिग्री प्राप्त करने के लिए बधाई दी।उनके द्वारा उन छात्रों को भी बधाई दिया गया जिन्होंने अपने उत्कृष्ट शैक्षिक प्रदर्शन के माध्यम से विश्वविद्यालय पदक प्राप्त किया है।अपने संबोधन में मंत्री ने भारत में मत्स्य पालन को चिरस्थायी बनाने और किसानों की आय दोगुना करने में मत्स्य संस्थान की भूमिका पर बल दिया, जिन्हेंमत्स्य पालन को फसलों और पशुधन की वर्तमान कृषि प्रणालियों में एकीकृत करने से प्राप्त किया जा सकता है।
अपने स्वागत भाषण में सीआईएफई के निदेशक और कुलपति, डॉ. रविशंकर सी.एन.ने संस्थान की प्रमुख शैक्षणिक और अनुसंधान उपलब्धियों पर प्रकाश डाला।उन्होंने अनुसंधान और महत्वपूर्ण क्षेत्रों और प्रारंभ किए गए प्रमुख कार्यक्रमों की उपलब्धियों तथा संस्थान द्वारा शुरू की गई नई शैक्षणिक पहलों को भी रेखांकित किया।
दीक्षांत समारोह के अपने संबोधन में,डॉ. महापात्र ने खाद्य और पोषण सुरक्षा के लिए मत्स्य पालन के महत्व पर बल दिया और इस लक्ष्य की प्राप्ति के लिए युवा स्नातकों की भूमिका को रेखांकित किया।उन्होंने छात्रों से देश में नीली क्रांति लाने और किसानों की आय दोगुना करनेवाले लक्ष्य की प्राप्तिकी दिशा में काम करने का आग्रह किया।उन्होंने उद्यमिता विकास की आवश्यकता पर भी बल दिया, जिससे स्नातकनौकरी की चाहरखने वालाबनने के बदले नौकरी प्रदाताबनाने की इच्छा रखें। इस दीक्षांत समारोह में सीआईएफई के पूर्व निदेशक, डॉ. दिलीप कुमार को डी.एससी.की मानद उपाधि से सम्मानित किया गया।230 एम.एफ.एससी. और 91 पीएच.डी. की डिग्री प्रदान करने के अलावा मेधावी छात्रों को 45 स्वर्ण पदक भी प्रदान किए गए।
रक्षा मंत्रालय
वाइस एडमिरल राजेश पेंढारकर ने ईएनसी के फ्लैग ऑफिसर कमांडिंग-इन-चीफ का पदभार संभाला
वाइस एडमिरल राजेश पेंढारकर, एवीएसएम, वीएसएम ने आज, 01 अगस्त 2023 को नौसेना बेस पर आयोजित एक भव्य औपचारिक परेड में पूर्वी नौसेना कमान  के फ्लैग ऑफिसर कमांडिंग-इन-चीफ  के रूप में पदभार ग्रहण किया। वाइस एडमिरल पेंढारकर ने सेरेमोनियल गार्ड का निरीक्षण किया और ईएनसी के विभिन्न जहाजों और प्रतिष्ठानों द्वारा प्रतिनिधित्व किए गए नौसेना और डीएससी कर्मियों की प्लाटून की समीक्षा की। इस समारोह में जहाजों, पनडुब्बियों और प्रतिष्ठानों के सभी फ्लैग ऑफीसर्स और कमांडिंग ऑफीसर्स ने भाग लिया।
जनवरी 1987 में भारतीय नौसेना में कमीशन प्राप्त करने वाले वाइस एडमिरल पेंढारकर राष्ट्रीय रक्षा अकादमी के पूर्व छात्र रहे हैं और डिफेंस सर्विसेज स्टाफ कॉलेज, वेलिंगटन, नेवल वॉर कॉलेज, करंजा तथा नेवल कमांड कॉलेज, न्यूपोर्ट, रोड आइलैंड, यूएसए से स्नातक हैं। उनके पास रक्षा और रणनीतिक अध्ययन में मास्टर डिग्री है।
पनडुब्बी रोधी युद्ध विशेषज्ञ, वाइस एडमिरल राजेश पेंढारकर ने 36 वर्षों से अधिक के अपने विशिष्ट सेवा काल के दौरान विभिन्न संचालन, स्टाफ और कमांड नियुक्ति संबंधी कार्य किये हैं। उन्होंने मिसाइल कार्वेट आईएनएस कोरा, स्टील्थ फ्रिगेट आईएनएस शिवालिक और एयरक्राफ्ट कैरियर आईएनएस विराट सहित तीन अग्रिम पंक्ति के जहाजों की कमान संभाली है। उनकी महत्वपूर्ण स्टाफ नियुक्तियों में स्टाफ आवश्यकता निदेशालय और कार्मिक निदेशालय में संयुक्त निदेशक, नेट-सेंट्रिक संचालन निदेशालय और कार्मिक निदेशालय में प्रधान निदेशक शामिल हैं।
रियर एडमिरल के पद पर पदोन्नति पर, उन्हें मुख्यालय आईडीएस, नई दिल्ली में एकीकृत रक्षा स्टाफ के सहायक प्रमुख और पश्चिमी नौसेना कमान के मुख्यालय में चीफ स्टाफ ऑफीसर  के रूप में नियुक्त किया गया था। इसके बाद उन्होंने महाराष्ट्र नौसेना क्षेत्र के फ्लैग ऑफिसर कमांडिंग के रूप में नियुक्ति प्राप्त की। इसके पश्चात वे समुद्री प्रशिक्षण के फ्लैग ऑफिसर नियुक्त हुए। ईएनसी की कमान संभालने से पहले, फ्लैग ऑफीसर आईएचक्यूएमओडी  में महानिदेशक नौसेना संचालन और नई दिल्ली में एकीकृत रक्षा स्टाफ  के उप-प्रमुख पद पर कार्यरत थे।
फ्लैग ऑफीसर को विशिष्ट सेवा के लिए अति विशिष्ट सेवा पदक और विशिष्ट सेवा पदक से सम्मानित किया जा चुका है।
प्रधानमंत्री कार्यालय
क्वाड समूह के नेताओं के पहले वर्चुअल शिखर सम्मेलन में प्रधानमंत्री की प्रारंभिक टिप्पणी
महामहिम,
राष्ट्रपति बाइडेन,
प्रधानमंत्री मॉरिसन, और
प्रधानमंत्री सुगा
मित्रों के बीच अच्छा लग रहा है!
मैं इस पहल के लिए राष्ट्रपति बाइडेन को धन्यवाद देता हूं।
महामहिम,
हम अपने लोकतांत्रिक मूल्यों और एक स्वतंत्र, खुले और समावेशी हिंद-प्रशांत क्षेत्र को लेकर हमारी प्रतिबद्धता के लिए एकजुट हैं।
आज हमारे एजेंडे में टीका, जलवायु परिवर्तन और उभरती प्रौद्योगिकी जैसे क्षेत्र शामिल हैं, जो वैश्विक भलाई के लिए क्वाड को एक ताकत बनाते हैं।
मैं इस सकारात्मक नजरिये को भारत के वसुधैव कुटुम्बकम के प्राचीन दर्शन के विस्तार के रूप में देखता हूं, जो पूरी दुनिया को एक परिवार मानता है।
हम अपने साझा मूल्यों को आगे बढ़ाने और एक सुरक्षित, स्थिर और समृद्ध हिंद-प्रशात को बढ़ावा देने के लिए पहले से कहीं अधिक साथ मिलकर काम करेंगे।
आज का शिखर सम्मेलन बताता है कि क्वाड अब विकसित हो चुका है।
यह अब क्षेत्र में स्थिरता का एक महत्वपूर्ण स्तंभ बना रहेगा।
धन्यवाद।
प्रधानमंत्री कार्यालय
प्रधानमंत्री 17 फरवरी को तमिलनाडु में तेल और गैस क्षेत्र की प्रमुख परियोजनाएं राष्ट्र को समर्पित करेंगे और आधारशिला रखेंगे
प्रधानमंत्री श्री नरेन्द्र मोदी 17 फरवरी 2021 को शाम 4:30 बजे वीडियो कॉन्फ्रेंसिंग के माध्यम से तमिलनाडु में तेल और गैस क्षेत्र की प्रमुख परियोजनाएं राष्ट्र को समर्पित करेंगे और आधारशिला रखेंगे। प्रधानमंत्री चेन्नई पेट्रोलियम कॉरपोरेशन लिमिटेड, मनाली में रामनाथपुरम - थुथुकुडी प्राकृतिक गैस पाइपलाइन और गैसोलीन डिसल्फराइजेशन यूनिट राष्ट्र को समर्पित करेंगे। वह नागपट्टीनम में कावेरी बेसिन रिफाइनरी की आधारशिला भी रखेंगे। इन परियोजनाओं के परिणामस्वरूप सामाजिक-आर्थिक लाभ होगा और देश ऊर्जा आत्मनिर्भरता की ओर बढ़ेगा। इस अवसर पर तमिलनाडु के राज्यपाल और मुख्यमंत्री और पेट्रोलियम और प्राकृतिक गैस मंत्री भी उपस्थित रहेंगे।
परियोजनाओं के बारे में
एन्नौर- थिरुवल्लूर- बेंगलुरु- पुदुचेरी- नागापट्टीनम- मदुरै- तूतीकोरिन प्राकृतिक गैस पाइपलाइन के रामनाथपुरम- थन्नुकुडी खंड  को लगभग 700 करोड़ रुपये की लागत से तैयार किया गया है। यह ओएनजीसी गैस क्षेत्रों से गैस का उपयोग करने और उद्योगों और अन्य वाणिज्यिक ग्राहकों को फीडस्टॉक के रूप में प्राकृतिक गैस वितरित करने में मदद करेगा।
चेन्नई पेट्रोलियम कॉरपोरेशन लिमिटेड , मनाली में गैसोलीन डीसल्फराइजेशन इकाई को लगभग 500 करोड़ रुपये की लागत से बनाया गया है। यह निम्न सल्फर  पर्यावरण के अनुकूल गैसोलीन का उत्पादन करेगा, उत्सर्जन को कम करने में मदद करेगा और एक स्वच्छ पर्यावरण की दिशा में योगदान देगा।
नागपट्टनम में स्थापित की जाने वाली कावेरी बेसिन रिफाइनरी की क्षमता 90 लाख मीट्रिक टन प्रति वर्ष होगी। इसे आईओसीएल और सीपीसीएल के संयुक्त उद्यम के माध्यम से 31,500 करोड़ रुपये की अनुमानित लागत से स्थापित किया जाएगा। यह बीएस-VI विनिर्देशों को पूरा करने वाली मोटर स्पिरिट और डीज़ल और मूल्य वर्धित उत्पाद के रूप में पॉलीप्रोपाइलीन का उत्पादन करेगा।
पेट्रोलियम एवं प्राकृतिक गैस मंत्रालय
श्री हरदीप सिंह पुरी ने टोक्यो ओलंपिक में कांस्य पदक जीतने वाली पुरुष हॉकी टीम का हिस्सा रहे 11 पीएसपीबी खिलाड़ियों को सम्मानित किया
ये सभी खिलाड़ी पेट्रोलियम एवं प्राकृतिक गैस मंत्रालय के सार्वजनिक क्षेत्र के उपक्रमों के कर्मचारी हैं
सभी 11 खिलाड़ियों को 15-15 लाख रुपये के इनाम देने की घोषणा की गई
खिलाड़ियों को उनके उत्कृष्ट प्रदर्शन के लिए समय से पहले पदोन्नति भी दी जाएगी
केंद्रीय पेट्रोलियम और प्राकृतिक गैस तथा आवास और शहरी कार्य मंत्री श्री हरदीप सिंह पुरी ने टोक्यो ओलंपिक में कांस्य पदक जीतने वाली पुरुष हॉकी टीम का हिस्सा रहे 11 खिलाड़ियों को आज सम्मानित किया। ये खिलाड़ी पेट्रोलियम खेल संवर्धन बोर्ड-पीएसपीबी के हॉकी खिलाड़ी हैं। ये सभी हॉकी खिलाड़ी पेट्रोलियम और प्राकृतिक गैस मंत्रालय की विभिन्न सार्वजनिक क्षेत्र की कंपनियों के कर्मचारी हैं। इस अवसर पर पेट्रोलियम एवं प्राकृतिक गैस तथा श्रम एवं रोजगार राज्य मंत्री श्री रामेश्वर तेली भी उपस्थित थे।
श्री हरदीप पुरी ने अपार प्रसन्नता और हर्ष व्यक्त करते हुए कहा कि हॉकी खिलाड़ियों ने 41 साल के अंतराल के बाद कांस्य पदक जीतकर भारत का नाम रौशन किया। उन्होंने 18 सदस्यीय टीम का हिस्सा रहे सभी 11 खिलाड़ियों को 15-15 लाख रुपये का इनाम देने की घोषणा की। मंत्री महोदय ने यह भी घोषणा की कि इन खिलाड़ियों को टोक्यो में उत्कृष्ट प्रदर्शन के लिए उनके संबंधित संगठन द्वारा समय से पहले पदोन्नति भी दी जाएगी।
श्री पुरी ने कहा कि यह खुशी की बात है कि पेट्रोलियम और प्राकृतिक गैस मंत्रालय हॉकी के क्षेत्र में इतिहास के पुनर्लेखन का हिस्सा बना है। उन्होंने कहा कि 15 सार्वजनिक उपक्रमों के सहयोग से पेट्रोलियम खेल संवर्धन बोर्ड  लगातार खेल गतिविधियों, शिविरों और छात्रवृत्ति प्रदान करके खेल और खिलाड़ियों को बढ़ावा देने और प्रोत्साहित करने के लिए प्रयास जारी रखे हुए है। इन्हीं लगातार प्रयासों के चलते इस साल टोक्यो ओलंपिक में 6 स्पर्धाओं में पेट्रोलियम सेक्टर के 22 खिलाड़ी शामिल थे। श्री पुरी ने विश्वास व्यक्त किया कि भारतीय खिलाड़ी अपना सर्वश्रेष्ठ प्रदर्शन करते रहेंगे और आने वाले वर्षों में और पदक जीतकर लाते रहेंगे। उन्होंने महिला हॉकी टीम को उनके शानदार प्रदर्शन के लिए बधाई दी। मंत्री महोदय ने खिलाड़ियों को उनके प्रयासों में सरकार के पूर्ण समर्थन का भी आश्वासन दिया। उन्होंने कहा कि इन उत्कृष्ट खिलाड़ियों ने उस भावना को फिर से जगा दिया है कि भारतीय हॉकी फिर से सक्रिय हो गई है।
श्री रामेश्वर तेली ने कहा कि हॉकी देश का लोकप्रिय खेल है और इसे गांवों, कस्बों और शहरों में खेला जा रहा है। उन्होंने कहा कि भारतीय पुरुष और महिला हॉकी टीमों ने देश का नाम रौशन किया है। उन्होंने खिलाड़ियों को बधाई देते हुए आशा व्यक्त की कि भविष्य में भी वे अपने प्रदर्शन से देश को गौरवान्वित करते रहेंगे।
इस अवसर पर पेट्रोलियम और प्राकृतिक गैस मंत्रालय के सचिव श्री तरुण कपूर, इंडियन ऑयल कम्पनी के मुख्य महाप्रबंधक और पेट्रोलियम खेल संवर्धन बोर्ड-पीएसपीबी के अध्यक्ष, श्री एस एम वैद्य, एचपीसीएल के मुख्य महाप्रबंधक श्री एम के सुराणा और मंत्रालय तथा तेल और गैस कंपनियों के अन्य वरिष्ठ अधिकारी इस अवसर पर उपस्थित थे।
स्वास्थ्य एवं परिवार कल्याण मंत्रालय
भारत में कोविड-19 टीकाकरण कवरेज का कुल आंकड़ा 112.01 करोड़ के पार पहुंचा
पिछले 24 घंटों में 57.43 लाख से अधिक कोविड रोधी टीके लगाए गए
स्वस्थ होने की वर्तमान दर 98.26 प्रतिशत है
पिछले 24 घंटों में 11,271 नये मामले सामने आए
भारत में सक्रिय मामलों की कुल संख्या 1,35,918 है, जो पिछले 522 दिनों में सबसे कम है
साप्ताहिक पॉजिटिविटी दर  पिछले 51 दिनों से दो प्रतिशत से नीचे बनी हुई है
पिछले 24 घंटों के दौरान टीके की 57,43,840 खुराकें देने के साथ ही भारत ने 112.01 करोड़ से अधिक कोविड रोधी टीके लगाने की महत्वपूर्ण उपलब्धि हासिल कर ली है। आज सुबह सात बजे तक की अस्थायी रिपोर्ट के अनुसार देश का कोविड-19 टीकाकरण कवरेज 1,12,01,03,225 करोड़ के आंकड़े तक पहुंच गया है। टीकाकरण की इस सफलता को 1,14,65,001 सत्रों के जरिये प्राप्त किया गया।
आज सवेरे सात बजे तक प्राप्त रिपोर्ट के अनुसार पूरा ब्यौरा इस प्रकार है:
|
|
स्वास्थ्य कर्मी
|
|
पहली खुराक
|
|
1,03,80,417
|
|
दूसरी खुराक
|
|
93,25,756
|
|
अग्रिम पंक्ति के कर्मी
|
|
पहली खुराक
|
|
1,83,74,014
|
|
दूसरी खुराक
|
|
1,61,64,449
|
|
18-44 वर्ष आयु वर्ग
|
|
पहली खुराक
|
|
43,18,70,709
|
|
दूसरी खुराक
|
|
16,89,98,058
|
|
45-59 वर्ष आयु वर्ग
|
|
पहली खुराक
|
|
17,81,06,875
|
|
दूसरी खुराक
|
|
10,44,39,125
|
|
60 वर्ष से अधिक
|
|
पहली खुराक
|
|
11,16,13,882
|
|
दूसरी खुराक
|
|
7,08,29,940
|
|
कुल
|
|
1,12,01,03,225
पिछले 24 घंटों में 11,376 मरीजों के ठीक होने से स्वस्थ होने वाले मरीजों की कुल संख्या में बढ़ोतरी दर्ज की गई है , जो इस समय 3,38,37,859 है।
परिणामस्वरूप भारत में कोविड से स्वस्थ होने की वर्तमान दर 98.26 प्रतिशत है।
पिछले लगातार 140 दिनों से 50 हजार से कम दैनिक मामले आ रहे हैं। यह केंद्र और राज्यों/केंद्र शासित प्रदेशों के संयुक्त एवं सतत प्रयासों का ही परिणाम है।
पिछले 24 घंटों में कुल 11,271 नये मामले सामने आये।
सक्रिय मामलों की संख्या फिलहाल 1,35,918 है, जो पिछले 522 दिनों में सबसे कम है। सक्रिय मामले देश के कुल पॉजिटिव मामलों का इस समय 0.39 प्रतिशत हैं। जो मार्च 2020 के बाद सबसे कम है।
देश में कोविड जांच क्षमता को लगातार बढ़ाया जा रहा है, इसके तहत पिछले 24 घंटों के दौरान कुल 12,55,904 जांच की गईं। भारत ने अब तक 62.37 करोड़ से अधिक  नमूनों की कोविड जांच की है।
एक तरफ देशभर में जांच क्षमता बढ़ाई गई, तो दूसरी तरफ साप्ताहिक पॉजिटिविटी दर इस समय 1.01 प्रतिशत है, जो पिछले 51 दिनों में 2 प्रतिशत से नीचे पर कायम है। दैनिक पॉजिटिविटी दर 0.90 प्रतिशत है। वह भी पिछले 41 दिनों से दो प्रतिशत से नीचे और 76 दिनों से लगातार तीन प्रतिशत से कम पर बनी हुई है।
प्रधानमंत्री कार्यालय
प्रधानमंत्री की ऑस्ट्रेलिया के प्रधानमंत्री श्री स्कॉट मॉरिसन के साथ क्वाड राजनेता शिखर सम्मलेन के दौरान बैठक
प्रधानमंत्री श्री नरेन्द्र मोदी ने 23 सितंबर 2021 को वाशिंगटन डीसी, यूएसए में क्वाड राजनेता शिखर सम्मलेन के दौरान ऑस्ट्रेलिया के प्रधानमंत्री श्री स्कॉट मॉरिसन के साथ द्विपक्षीय बैठक की।
महामारी के बाद की अवधि में दोनों राजनेताओं के बीच आमने-सामने होनेवाली यह पहली बैठक थी। प्रधानमंत्री श्री मोदी और प्रधानमंत्री श्री मॉरिसन के बीच 4 जून,2020 को आयोजित राजनेता वर्चुअल शिखर सम्मेलन,अंतिम द्विपक्षीय बैठक थी, जब भारत और ऑस्ट्रेलिया के बीच रणनीतिक साझेदारी को व्यापक रणनीतिक साझेदारी तक विस्तार दिया गया था।
बैठक के दौरान, दोनों प्रधानमंत्रियों ने द्विपक्षीय, क्षेत्रीय और वैश्विक महत्व के विभिन्न मुद्दों पर चर्चा की। उन्होंने हाल ही में आयोजित पहली भारत-ऑस्ट्रेलिया विदेश और रक्षा मंत्री 2+2 वार्ता समेत दोनों देशों के बीच नियमित रूप से किये जा रहे उच्च-स्तरीय विचार-विमर्श पर संतोष व्यक्त किया।
दोनों प्रधानमंत्रियों ने व्यापक रणनीतिक साझेदारी के तहत जून,2020 में आयोजित राजनेता वर्चुअल शिखर सम्मेलन के बाद से हासिल की गई प्रगति की समीक्षा की और आपसी भलाई और एक खुले, मुक्त, समृद्ध तथा नियम-आधारित भारत-प्रशांत क्षेत्र के साझा उद्देश्य को आगे बढ़ानेके लिए घनिष्ठ सहयोग जारी रखने का संकल्प लिया।
दोनों राजनेताओं ने द्विपक्षीय व्यापक आर्थिक सहयोग समझौता  के तहत जारी वार्ता पर संतोष व्यक्त किया। इस संदर्भ में, दोनों पक्षों ने प्रधानमंत्री श्री स्कॉट मॉरिसन के विशेष व्यापार दूत के रूप में ऑस्ट्रेलिया के पूर्व प्रधानमंत्री श्री टोनी एबॉट की भारत यात्रा का स्वागत किया और दिसंबर,2021 तक अंतरिम समझौते पर आधारित एक प्रारंभिक घोषणा के लिए दोनों पक्षों की प्रतिबद्धता को रेखांकित किया।
प्रधानमंत्रियों ने जलवायु परिवर्तन के मुद्दे को तत्काल आधार पर हल करने के लिए अंतर्राष्ट्रीय समुदाय की भागीदारी की आवश्यकता को रेखांकित किया। इस संबंध में, प्रधानमंत्री श्री मोदी ने पर्यावरण संरक्षण पर व्यापक बातचीत की जरूरत पर जोर दिया। दोनों राजनेताओं ने स्वच्छ प्रौद्योगिकी उपलब्ध कराने की संभावनाओं पर भी चर्चा की।
दोनों प्रधानमंत्री इस बात पर सहमत हुए कि इस क्षेत्र के दो जीवंत लोकतंत्र के रूप में, दोनों देशों को महामारी के बाद की दुनिया में चुनौतियों, जिनमें अन्य बातों के साथ-साथ आपूर्ति श्रृंखला सहनीयता को बढ़ाना भी शामिल है,को दूर करने के लिए साथ मिलकर काम करने की आवश्यकता है।
दोनों राजनेताओं ने ऑस्ट्रेलिया की अर्थव्यवस्था तथा समाज में प्रवासी भारतीयों के अपार योगदान की सराहना की और लोगों के बीच आपसी संबंधों को बढ़ाने के तरीकों पर चर्चा की।
प्रधानमंत्री श्री मोदी ने प्रधानमंत्री श्री मॉरिसन को भारत आने के अपने आमंत्रण को दोहराया।